Барбара Кьолер
Ингеборг Бахман умира в Рим

Превод от немски: Венцеслав Константинов, —

chitanka.info

Едната смърт настъпва

преди другата.

Дъх и дим.

Димът дъха угася.

И мълчание.

Ала понякога една цигара

е последната опора. И по-скоро

изпълнява обещанията си.

Между пожълтели пръсти

гори като любов и става пепел

като измяна. Дъх и дим.

Трите пръста, с които се кълнем, превити

около цигарата: за да

не се отричаме от клетвата.

Джордано пак гори на Кампо ди Фиори.

Камбаните на Санта Мария Маджоре

кънтят все още за аутодафе.

Дъх и дим.

Димът дъха угася.

Та с обгоряла длан

да пишеш върху огъня.

Пределите на немския език са

минирани с убийствени случайности.

Едната смърт предваря другата.

1992

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.